
.Vadovaudamasi Lietuvos Respublikos vietos savivaldos įstatymo 6 straipsnio 39 punktu, .E)Lietuvos Respublikos reklamos įstatymo 12 straipsnio 7 dalimi ir Lietuvos Respublikos ūkio ministro 2013 m. liepos 30 d. įsakymu Nr. 4-670 „Dėl išorinės reklamos įrengimo taisyklių patvirtinimo“:
1. T v i r t i n u:
1.1. Leidimų įrengti išorinę reklamą išdavimo tvarkos aprašą (pridedama);
1.2.  Leidimo įrengti išorinę reklamą formą (pridedama);
1.3.  Prašymo išduoti leidimą įrengti išorinę reklamą formą (pridedama).
2. N u r o d a u šį potvarkį paskelbti Teisės aktų registre. 

Parengė 
Marta Šliumpienė
2023-06-16
                            				   PATVIRTINTA
Birštono savivaldybės mero
                                                                                                           2023 m. birželio 19 d.
                                                                                         potvarkiu 
                                                                                                             Nr. (2.1.E)-MVE-012 
 
LEIDIMŲ ĮRENGTI IŠORINĘ REKLAMĄ BIRŠTONO SAVIVALDYBĖJE IŠDAVIMO TVARKOS APRAŠAS

I SKYRIUS  
BENDROSIOS NUOSTATOS

1. Šis Leidimų įrengti išorinę reklamą išdavimo tvarkos aprašas (toliau – Tvarkos aprašas) reglamentuoja paraiškų gauti leidimą pateikimo,  leidimų įrengti išorinę reklamą išdavimo tvarką, leidimų įrengti išorinę reklamą (toliau – leidimas) išdavimo, atsisakymo juos išduoti, įspėjimo apie galimą leidimo galiojimo panaikinimą ir leidimų galiojimo panaikinimo tvarką Birštono savivaldybės teritorijoje. 
2. Leidimą išduoda arba raštu motyvuotai atsisako jį išduoti, apie galimą Leidimo galiojimo panaikinimą įspėja, Leidimo galiojimą panaikina Savivaldybės meras. 
3. Už Leidimo išdavimą imama Savivaldybės tarybos patvirtintuose Vietinės rinkliavos už Leidimo įrengti išorinę reklamą Birštono savivaldybės teritorijoje išdavimą nuostatuose (toliau – Nuostatai) nustatyta vietinė rinkliava.
4. Išduodant Leidimus vadovaujamasi Lietuvos Respublikos reklamos įstatymu (toliau – Reklamos įstatymas), Lietuvos Respublikos ūkio ministro 2013 m. liepos 30 d. įsakymu Nr. 4-670 „Dėl Išorinės reklamos įrengimo taisyklių patvirtinimo“ (toliau – Taisyklės), Birštono savivaldybės tarybos 2017 m. birželio 29 d. sprendimu Nr. TS-136 „Dėl vietinės rinkliavos už leidimo įrengti išorinę reklamą Birštono savivaldybės teritorijoje išdavimą“, Vietinių rinkliavų nuostatomis, Vietos savivaldos įstatymu, Birštono savivaldybės mero  2023 m. gegužės 8 d. potvarkiu Nr. MV-29 „Dėl Birštono savivaldybės išorinės vaizdinės reklamos įrengimo reikalavimų patvirtinimo“, šia Savivaldybės mero patvirtinta Leidimų įrengti išorinę reklamą išdavimo tvarka.
5. Apraše vartojamos sąvokos atitinka Lietuvos Respublikos reklamos įstatyme ir Taisyklėse minimas sąvokas. 
6. Išorinė reklama Savivaldybės teritorijoje įrengiama vadovaujantis projektavimą, architektūrą, statybą, kultūros paveldo objektų ir kraštovaizdžio apsaugą, teritorijų planavimą, eismo saugumą ir valstybinės kalbos vartojimą reglamentuojančių teisės aktų nuostatomis, Taisyklėmis, šiuo Aprašu, Savivaldybės patvirtintais išorinės reklamos specialiojo teritorijų planavimo dokumentais ir (ar) kompleksinio teritorijų planavimo dokumentais ir (ar) juose nustatytais išorinės reklamos įrengimo reglamentais.

II SKYRIUS 
DOKUMENTŲ IR INFORMACIJOS PATEIKIMAS

7. Reklaminės veiklos subjektas (toliau – Pareiškėjas), norintis gauti Leidimą, Birštono savivaldybės administracijai (toliau – Administracija) tiesiogiai, elektroninėmis priemonėmis ar registruotu laišku arba per Elektroninių valdžios vartų portalą (www.epaslaugos.lt) turi pateikti:
7.1. paraišką gauti leidimą, kurioje nurodoma:
7.1.1. pareiškėjo (juridinio asmens) pavadinimas, teisinė forma, kodas, buveinė; pareiškėjo (fizinio asmens) vardas, pavardė, asmens kodas (jeigu pagal užsienio valstybės teisės aktus fiziniam asmeniui nesuteikiamas asmens kodas, nurodoma tik gimimo data); adresas korespondencijai, telefono numeris, elektroninio pašto adresas (jeigu pareiškėjas jį turi);
7.1.2. išorinės reklamos (toliau – reklama) plotas, kuris apskaičiuojamas pagal stačiakampio plotą, kurio aukštis ir plotis matuojamas pagal labiausiai nutolusius reklaminio įrenginio paviršiaus, skirto reklamai skleisti, taškus arba skleidžiant reklamą ant pritaikytos priemonės – pagal labiausiai nutolusius reklamos taškus. Įrengiant tūrinių elementų reklamą, reklamos plotas skaičiuojamas pagal reklamos (užrašo, prekės ženklo, logotipo, emblemos, grafinio vaizdo ar pan.) labiausiai nutolusius taškus. Jeigu įrengiamos dvi arba daugiau to paties pareiškėjo reklamos, reklamos plotas sumuojamas;
7.1.3. reklamos įrengimo adresas, vieta;
7.1.4. reklamos skleidimo laikotarpis;
7.1.5. informacija apie Savivaldybės institucijos išduotą statybą leidžiantį dokumentą, jei reklaminiam įrenginiui, ant kurio numatoma skleisti reklamą, statyti ar įrengti, yra privalomas šis dokumentas;
7.1.6. informacija, ar pareiškėjas yra žemės, statinių, įrenginių ar kitų objektų, ant kurių įrengiama reklama, savininkas;
7.1.7. kokiu būdu (tiesiogiai, elektroninėmis priemonėmis, registruotu laišku) pareiškėjas norėtų gauti leidimą išduodančios institucijos pranešimus; 
7.1.8. turimo leidimo išdavimo data ir numeris (kai baigiasi turimo leidimo galiojimo terminas ir pareiškėjas nori gauti naują leidimą);
7.2. dokumentus, patvirtinančius žemės, statinių ar kitų objektų, ant kurių įrengiama reklama, nuosavybės teise ar kitais teisėtais pagrindais valdančio asmens (toliau – savininkas) sutikimą, išskyrus atvejus, kai pareiškėjas pats yra žemės, statinių, įrenginių ar kitų objektų, ant kurių įrengiama reklama, savininkas arba kai žemė, statiniai, įrenginiai ar kiti objektai, ant kurių įrengiama reklama, priklauso Savivaldybei nuosavybės teise ar yra valdomi patikėjimo teise. Kai reklama įrengiama ant daugiabučių ir gyvenamųjų namų butų ir kitų patalpų savininkų bendrosios dalinės nuosavybės teise valdomų bendrojo naudojimo objektų, pateikiami Reklamos įstatymo 12 straipsnio 1 dalies 4 punkte nurodytus reikalavimus atitinkantys šių namų butų ir kitų patalpų savininkų sprendimai dėl sutikimo įrengti išorinę reklamą (Teisės aktų nustatyta tvarka įformintų savininkų balsavimo balsų skaičiavimo komisijos pasirašytų protokolų kopijos);
7.3. reklamos įrengimo projektą, išskyrus atvejus, kai planuojama įrengti reklamą pagal Savivaldybės mero potvarkiu patvirtintą tipinio dydžio ir turinio reklamos įrengimo projektą (toliau – tipinis projektas). Projektą sudaro:
7.3.1. aiškinamasis raštas;
7.3.2. reklaminio įrenginio suprojektuota vieta topografiniame plane, įrenginio matmenys nuo požeminių tinklų iki gretimybių bei sklypų ribų, kai reklaminis įrenginys įrengiamas žemės sklype;
7.3.3. reklamos įrengimo vietą apibūdinantys duomenys (situacijos schema, viso objekto, ant kurio planuojama įrengti reklamą, esamos padėties spalvota nuotrauka ar projektas (kai objektas nepastatytas ar neįrengtas);
7.3.4. reklamos spalvinis ir grafinis vaizdas;
7.3.5. reklaminio įrenginio projektas;
7.3.6. laikiklių ir tvirtinimo mazgų brėžiniai, jei reklama tvirtinama laikikliais;
7.4. Reklamos įstatymo 12 straipsnio 3 dalyje nurodytus sutikimus (raštai ir (ar) žymos projekte);
7.5. jei reklama įrengiama ant stulpų, lynų ar kitokių konstrukcijų, esančių virš gatvių, – šiuos objektus eksploatuojančių subjektų rašytinį sutikimą.
8. Aprašo 7.4 papunkčio nuostatos netaikomos tais atvejais, kai leidimą išduodanti institucija sudaro Komisiją išorinės reklamos projektui vertinti (toliau – Komisija), kurios veikloje dalyvauja Reklamos įstatymo 12 straipsnio 3 dalyje nurodytų institucijų atstovai. 
9. Aprašo 7.3 papunkčio nuostatos netaikomos, kai reklamą planuojama įrengti pagal Savivaldybės mero potvarkiu patvirtintą tipinio dydžio ir turinio reklamos įrengimo projektą. 
10. Paraiška registruojama Savivaldybės dokumentų valdymo sistemoje (toliau – DVS).

III SKYRIUS
DOKUMENTŲ GAVIMAS IR TIKRINIMAS

11. Administracijos:
11.1. Architektūros ir kraštotvarkos skyrius, gavęs pareiškėjo paraišką išduoti leidimą ir kitus Aprašo 4 punkte nurodytus dokumentus, įkelia juos į DVS ir  ne vėliau kaip per 5 (penkias) darbo dienas nuo jų gavimo paraiškoje nurodytu būdu išsiunčia pareiškėjui patvirtinimą, kad paraiška gauta. Patvirtinime nurodoma: paraiškos registravimo numeris; terminas, per kurį turi būti išnagrinėta paraiška; informacija apie tai, kad per nurodytą terminą neišdavus leidimo ir nepateikus motyvuoto rašytinio atsisakymo jį išduoti, laikoma, kad leidimas išduotas; galimos pareiškėjo teisių gynimo priemonės, kuriomis jis galėtų pasinaudoti, jeigu kiltų jo ir leidimą išduodančios institucijos ginčų.
11.2. Architektūros ir kraštotvarkos skyrius patikrina, ar tinkamai ir pagal reikalavimus pateikta informacija ir dokumentai, nurodyti Aprašo 7.1, 7.2, 7.3, 7.4, 7.5 papunkčiuose, ir nustatęs, kad pateikti ne visi dokumentai, kurių reikia leidimui išduoti, arba paraiška ir (ar) kiti dokumentai, kurių reikia leidimui išduoti, nevisiškai, neteisingai užpildyti arba juose pateikti neteisingi duomenys, ne vėliau kaip per 5 (penkias) darbo dienas nuo dokumentų, kurių reikia leidimui išduoti, gavimo paraiškoje nurodytu būdu praneša apie tai pareiškėjui ir nustato ne trumpesnį kaip 5 (penkių) darbo dienų terminą trūkstamiems arba patikslintiems dokumentams pateikti, taip pat informuoja, kad terminas leidimui išduoti skaičiuojamas nuo visų tinkamai įformintų dokumentų gavimo dienos.

IV SKYRIUS
LEIDIMO IŠDAVIMAS, ATSISAKYMAS IŠDUOTI LEIDIMĄ

12. Pareiškėjui leidimas turi būti išduodamas arba rašytinis motyvuotas atsisakymas jį išduoti pateikiamas Reklamos įstatymo 12 straipsnio 10 dalyje nustatytais terminais.
13. Leidimo galiojimo terminas nustatomas, atsižvelgiant į paraiškoje išduoti leidimą nurodytą laikotarpį, tačiau negali būti ilgesnis kaip 10 (dešimt) metų.
14. Leidime nurodoma:
14.1. leidimą išduodanti institucija;
14.2. leidimo numeris;
14.3. reklaminės veiklos subjekto, kuriam išduotas leidimas (toliau – leidimo turėtojas), duomenys: juridinio asmens pavadinimas, teisinė forma, kodas, buveinė; fizinio asmens vardas, pavardė, asmens kodas (jeigu pagal užsienio valstybės teisės aktus fiziniam asmeniui nesuteikiamas asmens kodas, nurodoma tik gimimo data), telefono ryšio numeris, elektroninio pašto adresas (jeigu leidimo turėtojas jį turi);
14.4. reklamos įrengimo adresas (vieta);
14.5. reklamos plotas;
14.6. pareiškėjo pateiktos paraiškos numeris;
14.7. leidimo galiojimo terminas;
14.8. leidimo išdavimo data.
15. Kai leidimo turėtojas numato keisti reklamos (išskyrus ant reklaminio įrenginio pateikiamos trumpalaikės reklamos) spalvinį ar grafinį vaizdą, jis Savivaldybės administracijai tiesiogiai, per atstumą ar per kontaktinį centrą turi pateikti prašymą, kuriame nurodomas turimo leidimo numeris, jo išdavimo data ir Aprašo 7.3.4 papunktyje nurodytą dokumentą.
16. Aprašo 15 punkte nurodytu atveju Architektūros ir kraštotvarkos skyrius ne vėliau kaip per 3 (tris) darbo dienas nuo Aprašo 15 punkte nurodytų dokumentų gavimo įvertina reklamos spalvinio bei grafinio vaizdo atitiktį Aprašo reikalavimams ir tiesiogiai, elektroninėmis priemonėmis, registruotu laišku jį derina arba pateikia leidimo turėtojui motyvuotą atsisakymą jį derinti.
17. Likus ne daugiau kaip 40 (keturiasdešimčiai) darbo dienų, bet ne mažiau kaip 20 (dvidešimčiai) darbo dienų iki leidimo galiojimo termino pabaigos, reklaminės veiklos subjektas, norintis gauti naują leidimą, Birštono savivaldybės administracijai Apraše nustatyta tvarka turi pateikti paraišką, kurioje nurodomas turimo leidimo numeris, jo išdavimo data ir Aprašo 4 punkte nurodytus dokumentus, kurie pateikiami tik tuo atveju, jei pasikeitė turimam leidimui gauti pateikti dokumentai ir (ar) juose nurodyti duomenys ir (ar) informacija. Leidimas šiame Aprašo punkte nurodytu atveju išduodamas Apraše nustatyta tvarka ir terminais.
18. Leidimai neišduodami, kai:
18.1. pateikiami ne visi, nevisiškai ar neteisingai užpildyti dokumentai leidimui išduoti arba pateikti neteisingi duomenys ir reklaminės veiklos subjektas neįvykdo leidimus išduodančios institucijos reikalavimo per jos nustatytą terminą pašalinti šiuos trūkumus;
18.2. numatoma įrengti išorinė reklama neatitinka šiame straipsnyje nustatytų išorinės reklamos įrengimo reikalavimų;
18.3. reklaminės veiklos subjektas nesumoka rinkliavos, nustatytos Vietinės rinkliavos už leidimo įrengti išorinę reklamą Birštono savivaldybės teritorijoje išdavimą nuostatuose, patvirtintuose Savivaldybės tarybos sprendimu.
19. Už leidimų išdavimą imama vietinė rinkliava Lietuvos Respublikos rinkliavų įstatymo ir Birštono savivaldybės tarybos 2017 m. birželio 29 d. sprendimo Nr. TS-136 „Dėl vietinės rinkliavos už leidimo įrengti išorinę reklamą Birštono savivaldybės teritorijoje išdavimą“ nustatyta tvarka.
20. Duomenys apie išduotus leidimus kaupiami DVS ir skelbiami Licencijų informacinėje sistemoje (interneto svetainė https://www.licencijavimas.lt).

V SKYRIUS
 ĮSPĖJIMO APIE GALIMĄ LEIDIMO GALIOJIMO PANAIKINIMĄ IR LEIDIMO GALIOJIMO PANAIKINIMO TVARKA

21. Leidimo turėtojas įspėjamas apie galimą leidimo galiojimo panaikinimą, jeigu:
21.1. paaiškėja, kad leidimui gauti buvo pateikti neteisingi duomenys;
21.2. išorinė reklama įrengta nesilaikant leidime nurodyto išorinės reklamos įrengimo projekto;
21.3. reklaminės veiklos subjektas nesumoka rinkliavos, nustatytos Vietinės rinkliavos už leidimo įrengti išorinę reklamą Birštono savivaldybės teritorijoje išdavimą nuostatuose, patvirtintuose Savivaldybės tarybos sprendimu.
22. Apie sprendimą įspėti apie galimą leidimo galiojimo panaikinimą Savivaldybės administracija per 3 (tris) darbo dienas nuo sprendimo priėmimo tiesiogiai, per atstumą ar per kontaktinį centrą praneša leidimo turėtojui, nurodo pažeidimus, dėl kurių jis įspėjamas apie galimą leidimo galiojimo panaikinimą, ir, atsižvelgdama į pažeidimų pobūdį ir kitas svarbias aplinkybes, nustato ne trumpesnį kaip 3 (trijų) darbo dienų terminą pažeidimams pašalinti.
23. Leidimo turėtojas turi ištaisyti Savivaldybės administracijos nurodytus pažeidimus, dėl kurių buvo įspėtas apie galimą leidimo galiojimo panaikinimą, per leidimą išduodančios institucijos nustatytą terminą, kuris skaičiuojamas nuo pranešimo apie galimą leidimo galiojimo panaikinimą gavimo dienos. Ištaisęs pažeidimus, leidimo turėtojas turi apie tai tiesiogiai, per atstumą ar per kontaktinį centrą pranešti leidimą išdavusiai institucijai.
24. Leidimo galiojimas panaikinamas Reklamos įstatymo 12 straipsnio 14 dalyje nustatytais atvejais.
25. Apie sprendimą panaikinti leidimo galiojimą leidimą Savivaldybės administracija per 3 (tris) darbo dienas nuo sprendimo priėmimo tiesiogiai, elektroninėmis priemonėmis, registruotu laišku praneša leidimo turėtojui ir nurodo leidimo galiojimo panaikinimo priežastis.

VI SKYRIUS 
BAIGIAMOSIOS NUOSTATOS

26. Savivaldybės teritorijoje reklamos įrengimo reikalavimų laikymosi kontrolę pagal kompetenciją atlieka Teisės ir civilinės metrikacijos skyrius, Kultūros paveldo departamentas prie Kultūros ministerijos, Saugomų teritorijų direkcija arba Aplinkos apsaugos departamentas, kai saugomoje teritorijoje nėra įsteigtos Saugomų teritorijų direkcijos. 
27. Leidimų išdavimas / neišdavimas gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui arba Lietuvos Respublikos administracinių bylų teisenos įstatymo nustatyta tvarka  Regionų apygardos administraciniam teismui bet kuriuose teismo rūmuose.
28. Leidimų turėtojai, pažeidę reklamos įrengimo reikalavimus, atsako teisės aktų nustatyta tvarka.

__________________

Forma patvirtinta Birštono savivaldybės mero       2023 m. birželio 19 d. potvarkiu Nr. (2.1.E)-MVE-012
BIRŠTONO SAVIVALDYBĖS MERAS 


LEIDIMAS ĮRENGTI IŠORINĘ REKLAMĄ 

	
	Nr.
	

	(data)
	
	


Birštonas

	
Reklaminės veiklos subjektas
	

	
Išorinės reklamos įrengimo adresas, vieta
	

	
Išorinės reklamos plotas
	

	
Projekto numeris ir data
	

	
Leidimo galiojimo terminas
	

	
Įmoka
	



Leidimo turėtojas privalo:
1. Laikytis Lietuvos Respublikos reklamos įstatymo, Išorinės reklamos įrengimo taisyklių ir kitų teisės aktų, nustatančių reklamos naudojimo reikalavimus;
2. Pranešti Birštono savivaldybės administracijai apie pasikeitusį leidimo turėtojo buveinės adresą, telefono numerį, elektroninio pašto adresą – ne vėliau kaip per 10 darbo dienų nuo šių duomenų pasikeitimo;
3. Užtikrinti, kad išorinė reklama būtų tvarkinga, nesugadinta, įrengta pagal suderintą projektą;
4. Nurodyti ant reklaminio įrenginio, išskyrus iškabą, savininko pavadinimą;
5. Pasibaigus leidimo galiojimo terminui ar panaikinus leidimo galiojimą, reklaminės veiklos subjektas per 5 darbo dienas privalo nukabinti reklamą, išardyti reklaminį įrenginį ir sutvarkyti aplinką.


(pareigų pavadinimas)	                                           (parašas)	                                  (vardas ir pavardė)
                                    A.V. 	

	(pareiškėjo (juridinio asmens) pavadinimas, teisinė forma, kodas, buveinė; pareiškėjo (fizinio asmens) vardas, pavardė, gimimo data,

	

	adresas korespondencijai, individualios veiklos vykdymo registracijos pažymos ar verslo liudijimo numeris, tel., el. paštas )

	



Birštono savivaldybės administracijos 
Architektūros ir kraštotvarkos skyriui 

PRAŠYMAS IŠDUOTI LEIDIMĄ ĮRENGTI IŠORINĘ REKLAMĄ

20___ m. ____________________ d.
Birštonas

Prašau išduoti leidimą įrengti išorinę reklamą:

	□ iškabą 
	

	
	(iškabos plotas)

	□ išorinę reklamą
	

	
	(išorinės reklamos plotas)

	Išorinės reklamos 
įrengimo adresas, vieta
	

	
Išorinės reklamos 
skleidimo laikotarpis
	

nuo                                                                iki


(data)                                                         (data)

Informacija apie savivaldybės institucijos išduotą statybą leidžiantį dokumentą (jei reklaminis įrenginys, ant kurio numatoma skleisti išorinę reklamą, yra statinys, kuriam privalomas šis dokumentas) 			 

							     	.                                                                                                                                                                         

Turto valdytojo išduoto sutikimo įrengti išorinę reklamą data ir numeris (kai žemė, statiniai, įrenginiai ar kiti objektai, ant kurių įrengiama išorinė reklama, priklauso Savivaldybei nuosavybės teise ar yra valdomi patikėjimo teise) 						 										.                                                                                                                                                                                                                                                                                                                                                                                                                                                                                                                                                                                                                                                                                                        

Turimo leidimo įrengti išorinę reklamą išdavimo data ir numeris (kai baigiasi leidimo galiojimo terminas ir pareiškėjas nori gauti naują leidimą)_______________________________________________________.

Leidimą įrengti išorinę reklamą pageidauju gauti 
□ tiesiogiai, 
□ registruotu laišku 
□ Elektroninių valdžios vartų portalą (www.epaslaugos.lt)

Pranešimus pageidauju gauti 
□ raštu
□ elektroninėmis priemonėmis (el. p.________________________________________________)



___________________		                                                     ____________________________
              (parašas)		                                                                     (vardas, pavardė)

Pasirašydami Jūs patvirtinate, kad esate tinkamai informuotas, kad Jūsų asmens duomenų valdytojas – Birštono savivaldybės administracija (juridinio asmens kodas 188750166, adresas: Jaunimo g. 2, LT-59206 Birštonas, tel. (8 319) 55 555, el. p. sekretore@birstonas.lt).
Jūsų asmens duomenis tvarkome leidimų įrengti išorinės reklamos Birštono savivaldybėje išdavimo tikslais. Duomenis pateikti privalote, kadangi kitaip negalėsime išnagrinėti Jūsų paraiškos ir (ar) suteikti paslaugos.
Jūsų asmens duomenys Birštono savivaldybės administracijoje bus saugomi 10 metų pasibaigus veiklos leidimo galiojimo laikui. Jūsų duomenys bus teikiami valstybės įmonei Registrų centrui (V. Kudirkos g. 18-3, LT-03105 Vilnius, el. p. info@registrucentras.lt), taip pat gali būti teikiami tretiesiems asmenims, jeigu tai yra būtina Jūsų paraiškai išnagrinėti, kitoms institucijoms ir asmenims, kurie turi teisę šiuos duomenis gauti teisės aktų nustatyta tvarka.
Jūs turite teisę kreiptis su prašymu susipažinti su asmens duomenimis, juos ištaisyti arba ištrinti, apriboti jų tvarkymą, juos perkelti, taip pat turite teisę nesutikti su duomenų tvarkymu, pateikti skundą Valstybinei duomenų apsaugos inspekcijai (L. Sapiegos g. 17, Vilnius) ar pasikonsultuoti su Birštono savivaldybės administracijos Duomenų apsaugos pareigūnu el. p. dap@birstonas.lt arba tel. (8 319) 62001.
Daugiau informacijos apie duomenų tvarkymą ir teisių įgyvendinimą rasite www.birstonas.lt.

